# သမ္မာကျမ်းစာ အခြေခံအုတ်မြစ်များ – မော်ဂျူးလ် နှစ်

# ခမည်းတော်ဘုရား

# ဆွေးနွေးရန်မေးခွန်းများ

1. သင့်အနေဖြင့် သင်ခန်းစာထဲမှ သင်ယူခဲ့ရသည့် အရေးအကြီးဆုံးအရာ သို့မဟုတ် သင်နားမလည် သောအရာသည် အဘယ်နည်း။
2. သမ္မာကျမ်းစာ၏ဘုရားသခင်သည် တစ်ဆူတည်းသောနှင့် စစ်မှန်သောဘုရားဖြစ်ကြောင်း ခရစ်ယာန်များသည် အဘယ်ကြောင့်ဆိုကြသနည်း။
3. ဘုရားသခင်၏ အကန့်အသတ်မဲ့ခြင်းနှင့် နှိုင်းယှဉ်၍မရသော အစွမ်းတန်ခိုးကို အဓိပ္ပါယ်ဖွင့်ဆို ဖော်ပြပါ။
4. ဖန်ဆင်းခြင်းလုပ်ငန်းတွင် ဖန်ဆင်းရှင်အဖြစ် ခမည်းတော်၏အခန်းကဏ္ဍကို ဆွေးနွေးပါ။
5. စကြဝဠာသည် ကိုယ်တော်၏ကောင်းသောစရိုက်လက္ခဏာများကို မည်ကဲ့သို့ ထင်ရှားဖော်ပြ သနည်း။
6. ဖန်ဆင်းခြင်းအပေါ် ဘုရားသခင်၏ အခွင့်အာဏာနှင့်ပတ်သက်၍ အကြွင်းမဲ့ဖြစ်ခြင်း၊ သီးသန့်ဖြစ်ခြင်း နှင့် စုံလင်ပြည့်စုံမှုအဖြစ် ရှင်းပြပါ။
7. သင့်ဘ၀တွင် ဘုရားသခင်ကို သင်တန်ဖိုးထားသကဲ့သို့ ၎င်းတို့ကို အလွန်တန်ဖိုးထားရန် မည်သည့် အရာများသည်လှုံ့ဆော်ပေးသနည်း။
8. ဖန်ဆင်းခြင်း၏အလှတရားနှင့် ကောင်းမြတ်ခြင်းသည် ဘုရားသခင်၏ ကောင်းမြတ်ခြင်းနှင့် အလှတရားကို မြင်နိုင်ရန် မည်သို့ကူညီပေးသနည်း။
9. သဘာဝလောကနှင့် လူ့အသိုင်းအဝိုင်းတွင် ကျိန်ခြင်း၏ မည်သည့်သက်ရောက်မှုများ ထင်ရှား သနည်း။
10. ဘုရားသခင်သည် “အဘ” ဖြစ်သည်ကို သတိရရန် မည်သည့်လက်တွေ့ကျသောနည်းများဖြင့် သင့်အားကူညီပေးသနည်း။
11. ဘုရားသခင်သည် “အနန္တတန်ခိုးရှင်” ဖြစ်ကြောင်း သတိရရန် မည်သည့်နည်းများဖြင့် သင့်အားကူညီပေးသ နည်း။
12. အခြားဘာသာဝင်များနှင့်ပတ်သက်၍ သင်မည်သို့ခံစားရသနည်း။ ကွဲပြားမှုများသည် အရေးကြီး သည်ဟု သင်ထင်ပါသလား။ တစ်စုံတစ်ဦးသည်အခြားဘာသာကိုယုံကြည်လျှင် ကယ်တင်ခြင်းရနိုင် သည်ဟု သင်ထင်ပါသလား။

**အနန္တတန်ခိုးရှင်ခမည်းတော်ဘုရားဆိုင်ရာ ပြန်လည်သုံးသပ်ခြင်း– ပုဂ္ဂိုလ်ဖြစ်ခြင်း\_** သုံးပါးတစ်ဆူကို ဘုရားသခင်ဖြစ်ခြင်း သို့မဟုတ် သုံးပါးတစ်ဆူတည်ရှိခြင်းအယူဝါဒ (ontological Trinity) ရှုထောင့်မှ ကြည့်နိုင်ပြီး၊ ပုဂ္ဂိုလ်သုံးပါးစလုံးသည် တူညီသောဘုရားဂုဏ်ရည်များရှိကာ အစွမ်းတန်ခိုးနှင့်ဘုန်းအသရေ တူညီကြသည်။ ပုဂ္ဂိုလ်တစ်ဦးချင်းစီသည် တစ်ဦးနှင့်တစ်ဦး မည်သို့ဆက်စပ်ပုံအား လုပ်ငန်းဆိုင်ရာသုံးပါး တစ်ဆူအယူဝါဒ (economic Trinity) ရှုထောင့်မှလည်း ကြည့်ရှုနိုင်ပြီး၊ ၎င်းတွင် ပုဂ္ဂိုလ်တစ်ဦးစီတွင် မတူညီ သောတာဝန်များ၊ မတူညီသော လုပ်ပိုင်ခွင့်အာဏာများနှင့် မတူညီသောတာဝန်များကို ထမ်းဆောင်ရန် မတူ ညီသောအခန်းကဏ္ဍများ ရှိကြသည်။

ကိစ္စရပ်လေ့လာမှု- Bob သည် ခရစ်ယာန်လူသစ်တစ်ဦးဖြစ်သည်။ အသင်းတော်တွင် တစ်နှစ်ကြာပြီးနောက်၊ သူသည် ဆုတောင်းခြင်းနှင့်ပတ်သက်၍ Sunday school အတန်းတွင်လေ့လာခဲ့သည်။ ခရစ်ယာန်များသည် သုံးပါးတစ်ဆူ၏ပုဂ္ဂိုလ်တိုင်းထံ ဆုတောင်းနိုင်သည်ဟု ဆရာပြောသည်၊ အကြောင်းမှာ ၎င်းတို့အားလုံးသည် ဘုရားသခင်နှင့် တစ်သားတည်းဖြစ်နေသောကြောင့်ဖြစ်သည်။ သို့သော် Bob သည် သိပ်မသေချာပါ။ "ဟုတ် ပါတယ်၊ မည်သူ့ကိုမဆို သင်ဆုတောင်းနိုင်သော်လည်း၊ သူသည် အုပ်စိုးသူဖြစ်သောကြောင့် ခမည်းတော်ထံ ကျွန်ုပ်ဆုတောင်းပါသည်။ သင်တစ်ခုခုပြီးမြောက်လိုပါက သူဌေးနှင့် စကားပြောရန် လိုအပ်သည်။"ဟုဆို သည်။ Angela သည်လည်း ခရစ်ယာန်လူသစ်တစ်ဦးဖြစ်ကာ အတန်းတူဖြစ်သည်။ သူမသည် “ ဝိညာဉ်တော် သည် ကျွန်ုပ်နှင့်အတူရှိသောကြောင့် ဝိညာဉ်တော်ထံ ကျွန်ုပ်ဆုတောင်းလိုပါသည်။ ခမည်းတော်သည် အလွန် ဝေးကွာပုံရသည်။"ဟုဆိုသည်။

မေးခွန်းများဖြင့် ပြန်လည်သုံးသပ်ခြင်း

1. သင်၏ယဉ်ကျေးမှုရှိလူများသည် သုံးပါးတစ်ဆူပုဂ္ဂိုလ်များ၏ မတူညီသောအခန်းကဏ္ဍများကို မည်သို့ရှုမြင်ကြသနည်း။ သူတို့သည် မတူညီသောအခန်းကဏ္ဍများရှိသော်လည်း သုံးပါးတစ်ဆူ၏ ပုဂ္ဂိုလ်အားလုံးကိုတန်းတူညီတူရှုမြင်ပါသလား သို့မဟုတ် သူတို့သည် (လက်တွေ့ကျသောရည်ရွယ် ချက်များအားလုံးအတွက်) ၎င်းတို့၏အခန်းကဏ္ဍအလိုက် အရေးပါမှုအဖြစ် သုံးပါးတစ်ဆူ၏ပုဂ္ဂိုလ် များကို အဆင့်သတ်မှတ်ပါသလား။ သူတို့သည် တစ်ပါးကိုအခြားတစ်ပါးထက် ဦးစားပေးပါသလား။ အသေးစိတ်ရှင်းလင်းဖော်ပြပါ။
2. သုံးပါးတစ်ဆူပုဂ္ဂိုလ်များ၏ ကွဲပြားသောအခန်းကဏ္ဍများကို သင်မည်ကဲ့သို့ရှုမြင်သနည်း။ သုံးပါး တစ်ဆူ၏ပုဂ္ဂိုလ်အားလုံးတွင် မတူညီသောအခန်းကဏ္ဍများရှိသော်လည်း တန်းတူညီတူရှုမြင်ပါသ လား သို့မဟုတ် သင်သည် (လက်တွေ့ကျသောရည်ရွယ်ချက်များအားလုံးအတွက်) ၎င်းတို့ကို ၎င်းတို့ ၏အခန်းကဏ္ဍအလိုက် အရေးပါမှုအဆင့်သတ်မှတ်ထားပါသလား။ သင်သည် တစ်ပါးကိုအခြား တစ်ပါးထက် ဦးစားပေးပါသလား။ အဘယ်ကြောင့်နည်း သို့မဟုတ် အဘယ်ကြောင့် မဟုတ်သ နည်း။
3. သန့်ရှင်းသောဝိညာဉ်တော်သည် ခရစ်တော်ထံမှ ကွာသွားသော်လည်း (ယောဟန် ၁၅း၂၆)၊ ဤအရာသည် သူ၏အခန်းကဏ္ဍ၏ တစ်စိတ်တစ်ပိုင်းအနေဖြင့် ကျွန်ုပ်တို့သည် သူ့ကိုချီးမြှောက် သင့်သည် (ယော ၁၆း၁၃-၁၄)။ ဤအပေါ်၌ သင်မည်သို့ယူဆသနည်း။ ကျွန်ုပ်တို့လိုက်နာရန် မည်ကဲ့သို့စံနမူနာကောင်းတစ်ခုဖြစ်သနည်း။
4. သင်၏အဖွဲ့တွင် အောက်ပါတို့ကို ဆွေးနွေးပါ–
	1. မတူညီသောအခန်းကဏ္ဍများနှင့် သာတူညီမျှခြင်းသည် သုံးပါးတစ်ဆူနှင့် ဖန်ဆင်းခြင်းတွင် မည်သို့အတူတကွရှိနေသနည်း။
	2. သုံးပါးတစ်ဆူ၏သဘောသဘာဝ—၎င်း၏တန်းတူညီမျှမှုနှင့်ကွဲပြားသောအခန်းကဏ္ဍများဖြင့်—ဖန်ဆင်းခြင်းတွင် အခွင့်အာဏာဆိုင်ရာ ဆက်ဆံရေးများ၏ စံပြသဘောသဘာဝကို နားလည် ရန်ကျွန်ုပ်တို့အား မည်သို့ကူညီပေးသနည်း။
	3. ဖန်ဆင်းခြင်းတွင် အခွင့်အာဏာ ဆက်ဆံရေးသည် အပြစ်ကြောင့် မည်သို့ ပုံစံပျက်သွားသ နည်း။

လုပ်ဆောင်ရန် လုပ်ငန်းများ

* ဤအပတ်တွင် သင်သည် ဆုတောင်းခြင်းတွင် အချိန်ပေးသည်နှင့်အမျှ၊ သင်၏စိတ်နှလုံးထဲတွင်၊ သုံးပါးတစ်ဆူ၏ပုဂ္ဂိုလ်တစ်ဦးကို အခြားတစ်ဦးထက်ပို၍ ဦးစားပေးခြင်းမလုပ်ပါနှင့်။ သုံးပါးတစ်ဆူ ၏ပုဂ္ဂိုလ်များအား ၎င်းတို့၏ တန်းတူညီမျှမှုနှင့် ဘုန်းအသရေ ကွဲပြားသော်လည်း ကွဲပြားသော အခန်းကဏ္ဍများနှင့်အညီချီးမြှောက်ပါ။
* အကယ်၍သင်သည် အခွင့်အာဏာရှိသည့် ခေါင်းဆောင်တစ်ဦးဖြစ်ပါက—ခင်ပွန်း၊ သင်းအုပ်ဆရာ၊ အသက်ကြီးသူ၊ အလုပ်၌ဖြစ်စေ—သင့်အခန်းကဏ္ဍကိုမြှင့်တင်ရန် သို့မဟုတ် ချီးမြှောက်ရန် သို့မဟုတ် သင့်အာဏာအောက်ရှိသူများထက် သင့်ကိုယ်သင် ပိုကောင်းသည်ဟုထင်မြင်ရန် သင့် အခန်းကဏ္ဍကို သင်အသုံးပြုနေခြင်းရှိ၊မရှိ ဆန်းစစ်ပါ။ ကိုယ်တော်နှင့်အတူအချိန်ပေးပြီး ဉာဏ်ပညာနှင့် နှိမ့်ချမှုအတွက် ဘုရားသခင်ထံ တောင်းလျှောက်ပါ။ ခေါင်းဆောင်မှုဟူသည် အရေးကြီးကြောင်းခံစားချက်မျိုးမဟုတ်ဘဲ၊ သင့်ကို ကိုယ်တော်ပေးထားသည့် အခန်းကဏ္ဍတစ်ခု သာဖြစ်သည်။